बचपन बचाओ आंदोलन के आंकड़ो के हवाले से विनिता यादव ने कहा कि वर्ष 2011 में 24, 744 बच्चे विभिन्न मेंट्रो शहरों कोलकाता, बेग्लुरू, मुंबई और दिल्ली से गायब हुए. इनमें सबसे ज्यादा बच्चे दिल्ली से 6,785 बच्चे गायब हुए. जिनमें से 850 बच्चों का अभी तक पता नहीं चल पाया है. विनिता ने प्रेस क्लब आॅफ इंडिया और यूनिसेफ की तरफ से पत्रकारों से कहा कि इस तरह के कार्यक्रम आगे भी कराये जायेंगे. प्रेस क्लब आॅफ इंडिया और यूनिसेफ के तरफ से वैसे पत्रकारों को जो कि विभिन्न जगहों पर जाकर ऐसे सामाजिक मुद्दों पर रिर्पोटिंग करना चाहते हैं, जमीनी हकीकत को टटोलना चाहते हैं, और समस्या के प्रति अधिक से अधिक लोगों को जागरूक करना चाहते हैं, उनके लिए हर तरह की सुविधा उपलब्ध करायी जायेगी. विभिन्न सामाजिक मुद्दों पर आगे भी ऐसे कार्यक्रमों का आयोजन किया जायेगा.